Document ID: 31994R1091

KOMISSION ASETUS (EY) N:o 1091/94,
annettu 29 päivänä huhtikuuta 1994,
yhteisön metsien suojelusta ilmansaasteilta annetun neuvoston asetuksen (ETY) N:o 3528/86 soveltamista koskevista tietyistä yksityiskohtaisista säännöistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön metsien suojelusta ilmansaasteilta 17 päivänä marraskuuta 1986 annetun neuvoston asetuksen (ETY) N:o 3528/86(1), sellaisena kuin se on viimeksi muutettuna asetuksella (ETY) N:o 2157/92(2), ja erityisesti sen 3 artiklan,
ottaa huomioon Euroopan metsien suojelun ensimmäisen ministerikokouksen päätöslauselman n:o 1(3) ja sen seurannan,
sekä katsoo, että
asetuksen (ETY) N:o 3528/86 2 artiklan 1 kohdan kolmannen ja neljännen luetelmakohdan mukaisesti yhteisön toiminnan tavoitteena on auttaa jäsenvaltioita:
- toteuttamaan metsäekosysteemien jatkuvaa intensiiviseurantaa,
- perustamaan tai täydentämään yhteensovitetulla ja yhdenmukaisella tavalla tämän jatkuvan intensiiviseurannan edellyttämä pysyvien koealojen verkko,
asetuksen (ETY) N:o 3528/86 2 artiklan 2 kohdan mukaisesti jäsenvaltioiden on toimitettava komissiolle koealaverkosta sekä jatkuvan intensiiviseurannan koealaverkosta kerätyt tiedot,
koealaverkko perustetaan yksityiskohtaisten tietojen keräämiseksi yhteisön metsäekosysteemien kehityksestä; tämä lähestymistapa mahdollistaa vastaavuussuhteiden luomisen ympäristötekijöiden vaihtelun, erityisesti ilman pilaantumisen, ja metsäekosysteemien reaktioiden välille; näin saadut tiedot mahdollistavat komission asetuksessa (ETY) N:o 1696/87(4), sellaisena kuin se on viimeksi muutettuna asetuksella (EY) N:o 836/94(5), tarkoitetussa systemaattisessa koealaverkossa tehtyjen havaintojen paremman tulkinnan,
asetuksen (ETY) N:o 3528/86 nojalla esitetyissä tukihakemuksissa mainitun asetuksen 2 artiklan 1 kohdassa tarkoitetun jatkuvan intensiiviseurannan toteuttamiseksi on oltava kaikki tarvittavat tiedot kyseisten toimenpiteiden tarkastelemiseksi mainitussa asetuksessa määriteltyjen tavoitteiden ja vaatimusten perusteella; nämä tiedot on esitettävä standardoidussa muodossa hakemusten käsittelyn ja vertailun helpottamiseksi, ja
tässä asetuksessa säädetyt toimenpiteet ovat pysyvän metsäkomitean lausunnon mukaiset,
ON ANTANUT TÄMÄN ASETUKSEN:
1 artikla
1 Jäsenvaltioiden on perustettava pysyvien koealojen verkko. Koealojen valinta on vietävä päätökseen 30 päivään kesäkuuta 1994 mennessä ja enemmän kuin 50 prosenttia koealoista on perustettava noudattaen yhteisiä menetelmiä pysyvien koealojen verkon perustamiseksi jatkuvaa intensiiviseurantaa varten (tämän asetuksen liite I). Jäsenvaltioiden on 15 päivään joulukuuta 1994 mennessä toimitettava komissiolle kaikkien koealojen osalta selonteko valintaperusteista ja täydellinen luettelo valituista koealoista, joka sisältää perustiedot, kuten sijainnin (pituusaste, leveysaste, korkeus merenpinnasta) ja puulajit, sekä yleiset tiedot kustakin liitteessä VII a eritellyn standardoidun kaavan mukaan perustetusta koealasta.
2 Pysyvillä koealoilla suoritetaan metsäekosysteemin jatkuvaa intensiiviseurantaa, johon kuuluu latvusten kunnon jatkuva inventointi, maaperän tilan kartoitus, lehtien ja neulasten kunnon inventointi sekä kasvumuutosten, laskeuman ja säätietojen mittaaminen objektiivisten näytteenottomenettelyiden ja vahvistettujen määritysmenetelmien perusteella.
3 Jäsenvaltioiden on 31 päivään joulukuuta 1996 mennessä toimitettava komissiolle standardoidussa muodossa tiedot vuosina 1991 1996 suoritetun seurannan tuloksista kunkin koealan osalta sekä tulosten tulkinta liitteen VII mukaisesti.
4 Tämän asetuksen säännöksiä koskevat tekniset yksityiskohdat määritellään liitteissä III VI.
2 artikla
1 Yhteisön rahoitustukea koskevissa hakemuksissa:
- pysyvien koealojen verkon perustamiseksi tai laajentamiseksi jatkuvaa intensiiviseurantaa varten,
- latvusten kunnon inventoinnin toteuttamiseksi,
- maaperän tilan kartoituksen toteuttamiseksi,
- lehtien ja neulasten kunnon inventoinnin toteuttamiseksi,
- kasvun mittaamisen toteuttamiseksi,
- laskeumien mittaamisen toteuttamiseksi,
- ilmatieteellisten mittausten toteuttamiseksi,
asetuksen (ETY) N:o 3528/86 2 artiklan 1 kohdan mukaisesti, on oltava tämän asetuksen liitteessä II mainitut tiedot ja asiakirjat.
Hakemukset on esitettävä kolmena kappaleena liitteen II määräysten mukaisesti.
Jäsenvaltioiden on jätettävä hakemukset komissiolle kunkin vuoden 1 päivään marraskuuta mennessä seuraavaa vuotta varten.
2 Hakemuksia, jotka eivät täytä 1 kohdan vaatimuksia, ei oteta huomioon.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä huhtikuuta 1994.

Labels: 12
15
6
20